kardosdrur/scandi-wiki huggingface dataset:
Cowboy Song av Thin Lizzy

«Cowboy Song» er ein song av det irske hardrockband Thin Lizzy som opphavleg kom ut i 1976 på albumet deira Jailbreak.

Han vart gitt ut som singel i ein redigert versjon og nådde 77. plassen på dei amerikanske hitlistene, men fekk på den tida ikkje like mykje merksemd som to av dei mest populære songane på same album, «The Boys Are Back in Town» og «Jailbreak». Songen vart skriven av frontmannen Phil Lynott og trommeslagaren Brian Downey.

Teksten er skriven frå perspektivet til ein cowboy, og fortel om vandringa hans gjennom USA gjennom ulike eventyr og romansar. Songen byrjar med ei mjuk akustisk innleiing i country-stil før han går over i livleg hardrock.

«Cowboy Song» har sidan vorte skildra som ein av dei beste songane til Thin Lizzy fordi han har «ein av dei mest fengjande, mest minneverdige tvilling-gitarharmoniane nokon sinne». AllMusic skildra songen som å gjera det vanlege til legende, eller å føra myten inn i den moderne verda. Forfattaren av Phil Lynott: The Rocker, Mark Putterford, skildra songen som «ei blanding mellom Clint Eastwood og Rudolph Valentino, med litt George Best kasta inn for å vere på den sikre sida». Rolling Stone-magasinet kalla songen «definitiv».

Med tida har han vorte ein fanfavoritt og ein av signatursongane til Thin Lizzy. Songen er no ein av deira mest populære og blir omtalt som ein klassikar.

Bruk i media
«Cowboy Song» vart brukt i filmen Eddie the Eagle då karakteren til Hugh Jackman, ein full Bronson Peary, skihoppar ned eit 90-meters hopp. Songen vart òg brukt i den uavhengige filmen The Kings of Summer frå 2013 når hovudpersonen (Joe Toy) først syklar inn i skogen.

Den autoriserte biografien om Phil Lynott, som kom i februar 2016, har tittelen Cowboy Song.

Andre versjonar
 Dump gav ut ein versjon på studioalbumet A Grown-ass Man frå 2003. CMJ New Music Report kalla songen det beste sporet på plata.
 Golden Smog gav ut ein versjon på sin fem-låtars EP On Golden Smog frå 1992.
 Million Dollar Reload gav ut ein versjon på konsertalbumet As Real As It Gets frå 2014. PlanetMosh kalla songen eit flott val av cover og ein flott måte å avslutta konserten på.<ref>Farrell, David (7. januar 2014). [http://planetmosh.com/million-dollar-reload-as-real-as-it-gets/ Million Dollar Reload 'As Real As It Gets''']. PlanetMosh. Henta 23. april 2023.</ref>
 Anthrax gav ut ein versjon på utvalde singlar frå studioalbumet Sound of White Noise frå 1993, og som bonusspor på dei japanske og australske utgivingane til albumet. 
 Supersuckers syng jamleg ein versjon på konsertane sine. Dei gav òg ut ein versjon i 2008 på albumet Get It Together (DVD [live] bonusplate).

Medverkande
 Phil Lynott – bass, vokal, akustisk gitar
 Scott Gorham – solo- og rytmegitar
 Brian Robertson – solo- og rytmegitar
 Brian Downey – trommer, perkusjon

KjelderDenne artikkelen bygger på «Cowboy Song (Thin Lizzy song)» frå ,  den 23. april 2023.  oppgav desse kjeldene:''  

Songar om cowboyar
Thin Lizzy-songar
Songar frå 1976
Songar skrivne av Phil Lynott
Mercury Records-singlar
Singlar frå 1976
Anthrax-songar
Emerald av Thin Lizzy

Emerald er ein song av Thin Lizzy frå albumet deira Jailbreak frå 1976. Han er inspirert av tradisjonell irsk musikk og nytta ein 6/8-takt. Gitarriffet nyttar ein «irsk» melodi med bruk av triolar.

Mottaking
Ultimate Classic Rock rosa gitarsoloen og sa at han «sender albumet ut på ein høg tone med ein tvers igjennom tilfredsstillande utvida gitarduell».

Medverksande
Phil Lynott - vokal, bassgitar
Scott Gorham - solo- og rytmegitar
Brian Robertson - solo- og rytmegitar 
Brian Downey - trommer

Andre versjonar
Mastodon gav ut ein coverversjon av songen i 2003. 

Slash og tidlegare Kiss-gitarist Ace Frehley gjorde ein versjon av songen på albumet Origins, Vol. 1 frå 2016. Ifølgje magasinet Rolling Stone spelte Slash og Frehley songen saman 15 gonger for å framføra han riktig.

Kjelder

Denne artikkelen bygger på «Emerald (Thin Lizzy song)» frå ,  den 23. april 2023.  

Thin Lizzy-songar
Songar frå 1976
Songar skrivne av Phil Lynott
Songar skrivne av Brian Robertson
Songar skrivne av Scott Gorham
Mastodon-songar
Slash-songar
Utryddingstruga språk

Utryddingstruga språk er dei språka som risikerer å døy ut. Desse blir delt  inn i fem kategoriar:
Truga, klårt utryddingstruga, alvorleg utryddingstruga, kritisk utryddingstruga og utdøydde språk.

Mange utryddingstruga språk har færre enn 1 000 talarar. Ofte er det slik at det er fleire talarar i dei eldre enn i dei yngre aldersklassane. Òg språk med mange talarar kan vere utryddingstruga. I 2017 oppgav Instituttet for språk og folkeminne (ISOF) at det finst 6–7 000 språk i verda. Ifølge Unesco var bortimot halvparten av språket i verda truga (2014) og språkeksperten deira Christopher Moseley oppgav 2013 at det forsvann eitt språk i månaden.

Grunnen til at eit språk blir utrydda på sikt er at det ikkje blir lært ut som morsmål. Vaksne talarar blir tospråkleg og vel deretter å ikkje lære bort morsmålet sitt til ungane sine.

Sjå òg 

 Minoritetsspråk

Kjelder

Denne artikkelen bygger på «Utrotningshotade språk» frå ,  den 23. april 2023.

Bakgrunnsstoff

 Interaktiv kart over truga språk ved UNESCO
 Zuckermann, Ghil'ad 2020. Revivalistics: From the Genesis of Israeli to Language Reclamation inn Australia and Beyond. Oxford University Press. ISBN 9780199812790/ ISBN 9780199812790

Språk
Verdsmeisterskapen i orientering 2004

Verdsmeisterskapen i orientering 2004, den 21. i sitt slag, vart avvikla ved Västerås i Sverige dagane frå 11. til 19. september. På programmet stod seks individuelle tevlingar og to stafettar, likt fordelt menn og kvinner. Deltakarane kom frå 39 land. Det var tredje gongen Sverige arrangerte orienterings-VM.

Noreg og Sverige dominterte meisterskapen med sine høvesvis åtte (3–1–4) og sju (3–3–1) medaljar. Norske Bjørnar Valstad og svenske Karolina Højsgaard sikra begge seg ein individuell gullmedalje, samt eit stafett-gull.

Menn

Klassisk-distanse

Mellomdistanse

Kort-distanse

Stafett

Kvinner

Klassisk-distanse

Mellomdistanse

Kort-distanse

Stafett

Kjelder

Denne artikkelen bygger på «VM i orientering 2004» frå , den 24. april 2023.
 

Verdsmeisterskap i orientering
Sport i 2004
Idrettstilskipingar i Sverige
Arlington County

Arlington er eit fylke (county) i delstaten Virginia i USA, men vert ofte referert til som by. Arlington ligg ved elva Potomac, tvers overfor Washington, D.C., og har i kring 239 000 ibuarar (2020).  Området fekk namnet Arlington County i 1920.

Den nasjonale Æresgravlunden i Arlington (Arlington National Cemetery), med nær 400 000 graver, ligg mindre enn ein kilometer nord om The Pentagon. Der er fleire minnesmerke, mellom dei Den ukjende soldats grav og Minnesmerket over dei falne i andre verdskrigen.

Forsvarsdepartementet i USA vert styrt frå bygningen The Pentagon, få hundre meter vest om Potomac. Staden huser også hovudkvartera til Defense Advanced Research Projects Agency (DARPA) og føretaka Boeing, Raytheon Technologies og den amerikanske greina til BAE Systems.

Ronald Reagan Washington National Airport ligg i Arlington County.
 
Høgare utdanningsintitusjonar i Arlington er Marymount University, fleire campusar og forskingsprogram frå George Mason University – Antonin Scalia Law School, Schar School of Policy and Government og Jimmy and Rosalynn Carter School for Peace and Conflict Resolution, i tillegg til utdanningssenter for University of Virginia og Virginia Tech.

Historie

Kolonitida
Området som no utgjer Arlington County var del av Fairfax County i den britiske kolonien Virginia. Den britiske monarken gav landeigedommar i bytta mot politisk støtte og forsøk på utvikling av kolonien. Ein av dei han løyvde land til var Thomas Fairfax, som både Fairfax County og byen Fairfax har namn etter. Fylkesnamnet «Arlington» stammar frå Henry Bennet, earlen av Arlington, ein plantasje langs Potomacelva og Arlington House, familiehuset på denne eigedommen. George Washington Parke Custis, barnebarnet til fyrstedama Martha Washington, arva denne eigedommen i 1802. Seinare tilfall han Mary Anna Custis Lee, kona til general Robert E. Lee.

Hovudstadsområde

Området høyrde fyrst til det føderale området som blei oppretta for å husa den nye hovudstaden i USA, District of Columbia (D.C.). 
Dette kvadratiske distriktet med sider på  blei i perioden 1791–92 merka med grensesteinar kvar mile av Andrew Ellicott og fleire assistentar. Fjorten av desse steinane var i Virginia, og mange av dei står framleis.

Arlington-området blei gjeve tilbake til Virginia i 1847, som del av Alexandria County. I 1870 blei Alexandria City skild ut frå resten av fylket, og i 1920 blei fylket døypt om til Arlington County.

2000-talet
11. september 2001 flaug eit kapra fly inn i Pentagon. 189 menneske døydde etter flystyrten, både folk som arbeidde ved Pentagon og alle som var ombord i flyet, medrekna dei fem kaprarane. 11. september 2008 blei det opna eit minnesmerke for dei 184 offera like ved staden der flyet gjekk ned.

Kjende folk
Nokre kjende personar tilknytte Arlington er generalane Robert E. Lee og George S. Patton, astronauten John Glenn, 
visepresidenten Al Gore, musikarane Jim Morrison og Roberta Flack og skodespelarane Warren Beatty, Shirley MacLaine og Sandra Bullock.

Kjelder

Delar av denne artikkelen bygger på «Arlington County, Virginia» frå ,  den 24. april 2023.

Bakgrunnsstoff

County i Virginia
Byar i Virginia
Potomac

Potomac er ei 462 kilometer lang elv aust i USA. Elva sine kjelder er i Allegheny Mountains og dannar ein del av grensa mellom delstatane Maryland og Virginia. Potomac er seglbar frå munningen i Chesapeake Bay opp til Washington, D.C.

«Potomac» er ein europeisk stavemåte for Patawomeck, det algonkinske namnet på ein landsby på sørbreidda hennar. Amerikanske urfolk hadde ulike namn for dei ulike delane av elva. Dei kalla elvedelen over Great Falls Cohongarooton, som tyder 'kaklande gjæser' og «Patawomke» etter styka, som tyder 'svaneelva'.

Kjelder

Delar av denne artikkelen bygger på «Potomac River» frå ,  den 24. april 2023.

Bakgrunnsstoff

Elvar i USA
Elvar i Washington, D.C.
Elvar i  Maryland
Elvar i  Virginia
Elvar i  Vest-Virginia
A-traktor

A-Traktor er erstatningen til epa-traktor
Alexandria i Virginia

Alexandria er ein by i delstaten Virginia i USA, med om lag 160 000 ibuarar. Byen ligg på vestbreidda av elva Potomac, ikring 11 km sør om midtbyen av Washington D.C.

Til liks med andre delar av det nordlege Virginia og sentrale Maryland, er Alexandria mykje påverka av nærleiken til hovudstaden i USA. Byen er i stor grad folkesett av tilsette i det nasjonale embets- og tenesteverket, det militære, eller i eit av dei mange private selskapa som yter tenester til den USA-amerikanske staten. Forsvarsdepartementet i USA er ein av dei største sysselsetjarane i Alexandria.

Kjelder

Denne artikkelen bygger på «Alexandria, Virginia» frå ,  den 24. april 2023.

Bakgrunnsstoff

Byar i Virginia
Songen Bad Reputation av Thin Lizzy

«Bad Reputation» er ein song av det irske rockebandet Thin Lizzy. Songen vart gitt ut som B-sida til songen «Dancing in the Moonlight (It's Caught Me in Its Spotlight)», og vart seinare òg gitt ut på albumet Bad Reputation.

Andre versjonar
 Det amerikanske heavy metal-bandet Phantom Blue spelte inn «Bad Reputation» i 1993 på albumet Built to Perform.
 24-7 Spyz spelte òg inn songen på albumet deira Face the Day (2006).

Foo Fighters spelte inn songen og gav han ut på coveralbumet Medium Rare (2011).

I 2015 spelte det engelske speed metal-bandet Raven «Bad Reputation» på coveralbumet Party Killers. Dette albumet vart berre gjort tilgjengeleg for folk som støtta eit førehandssal av Ravena-albumet ExtermiNation, som kom ut i april 2015.

I populærkulturen
Ein coverversjon av songen er ein spelebar song i musikkvideospelet Guitar Hero II frå 2006, og Thin Lizzy-versjonen var med på soundtracket til dokumentarfilmen Dogtown and Z-Boys frå 2001.

I videospelet Sleeping Dogs frå 2012 vart han omtalte på radiostasjonen Sagittarius FM i spelet.

Kjelder

Denne artikkelen bygger på «Bad Reputation (Thin Lizzy song)» frå ,  den 24. april 2023. 
 oppgav desse kjeldene:  

Songar frå 1977
Thin Lizzy-songar
Dancing in the Moonlight (It's Caught Me in Its Spotlight)

«Dancing in the Moonlight (It's Caught Me in Its Spotlight)» er ein song av det irske rockebandet Thin Lizzy. Han kom ut i 1977 på albumet Bad Reputation og vart òg gitt ut som singel nokre månader før albumet. Songen nådde 14. plassenpå UK Singles Chart i september 1977. Han må ikkje forvekslast med ein song med liknande namn, «Dancing in the Moonlight», spelt inn av mellom anna King Harvest og Toploader.

Songen byggjer på det innleiande bassriffet spelt av Phil Lynott, og legg til den vokale melodilinja sunge av Lynott som kontrasterer og synergiserer med det melodiske kontrapunktet til saksofonen spelt av Supertramp-medlemmen John Helliwell.

Andre versjonar
The Smashing Pumpkins spelte songen på ulike konsertar, og gjorde den opphavleg livlege, overlagde melodien om til ein langsam akustisk låt; han vart spelt inn som B-side til singelen «Disarm». Den britiske indiepop-songaren og låtskrivaren Diana Vickers spelte inn songen som den første av fleire coverlåtar brukt under marknadsføringa før utgivinga av det andre studioalbuma hennar.

I 2012 gav det engelske indierockbandet Alt-J ut ein mash up av «Dancing in the Moonlight» til samlealbumet The Saturday Sessions from The Dermot O'Leary Show. Seinare vart han spelt i Spotify Studios NYC og gitt ut som ein del av deira Spotify Singles-prosjekt i 2017.

I 2017 gav den britiske songaren Josh Dally ut ein omarbeidd, akustisk balladeversjon av songen.

I reklamefilmar
I 2005 vart denne songen brukt som ein del av ein reklamekampanje for å lansera Magners Irish Cider i Storbritannia.

I 2021 vart denne songen brukt i ein reklame for Specsavers høyreapparat i Storbritannia.

Kjelder

Denne artikkelen bygger på «Dancing in the Moonlight (It's Caught Me in Its Spotlight)» frå ,  den 24. april 2023. 
 oppgav desse kjeldene:  

Songar frå 1977
Singlar frå 1977
Thin Lizzy-songar
Songar skrivne av Phil Lynott
Songar produserte av Tony Visconti
Verdsmeisterskapen i orientering 2005

Verdsmeisterskapen i orientering 2005, den 22. i sitt slag, vart avvikla ved Toyota i Aichi-prefekturet i Japan dagane frå 9. til 15. august. På programmet stod seks individuelle tevlingar og to stafettar, likt fordelt menn og kvinner. Deltakarane kom frå 39 land. Det var fyrste gongen eit orienterings-VM fann stad i Asia.

Sveitsiske Simone Niggli-Luder sprang inn til siger i alle fire kvinne-tevlingane, nett som ho gjorde i 2003. I alt sanka Sveits åtte medaljar (4–2–2), medan Noreg vann eitt gull, to sølv og to ein bronse.

Menn

Klassisk-distanse

Mellomdistanse

Kort-distanse

Stafett

Kvinner

Klassisk-distanse

Mellomdistanse

Kort-distanse

Stafett

Kjelder

Denne artikkelen bygger på «VM i orientering 2005» frå ,  den 25. april 2023.  

Verdsmeisterskap i orientering
Sport i 2005
Idrettstilskipingar i Japan
Allentown

Allentown er ein by aust i delstaten Pennsylvania i USA. Byen er i kraftig vekst og hadde i 2020 meir 125 000 ibuarar. Allentown vart grunnlagt i 1762 og er fylkessete i Lehigh County.

Allentown ligg ved elva Lehigh River, og er den største byen i eit storbyområde med over 800 000 menneske. Til storbyen Philadelphia i sørleg retning er det ein 77 km lang køyretur.

Kjelder

Denne artikkelen bygger på «Allentown, Pennsylvania» frå ,  den 25. april 2023.

Bakgrunnsstoff

Byar i Pennsylvania
Skipingar i 1762
Erie

Erie er ein by lengst nordvest i delstaten Pennsylvania i USA. Byen, som ligg ved Eriesjøen, har ikring 95 000 ibuarar. Erie vart grunnlagd i 1795 og fekk bystatus i 1851. Byen hyser fylkeadministrasjonen i Erie County.

Kjelder

Denne artikkelen bygger på «Erie (Pennsylvania)» frå ,  den 25. april 2023.

Bakgrunnsstoff

Byar i Pennsylvania
Skipingar i 1795
John Blackwood McEwen

John Blackwood McEwen () var ein skotsk komponist, rektor, professor, pianist, lærar og forfattar.

McEwen var fødd i Hawick i Skottland. Han studerte komposisjon på Det kongelege Musikkonservatoriet i London (1898-1924). Her blei han seinare rektor, professor og lærar i komposisjon og klaver, og var lærar for mange av den komande generasjonen av engelske komponistar, som William Alwyn og Priaulx Rainier. 

Han skreiv fem symfoniar,  tre konsertar, ulike orkesterverk, kammermusikk, suitar, scenemusikk, korverk, songar og solostykke for ulike instrument. 

McEwen var medstiftar av den engelske komponistforeininga, og var òg leier av Incorporated Society of Musicians. McEwen skreiv òg to musikalske lærebøker, Exercises on Phrasing in Pianoforte Playing og The Principles of Phrasing and Articulation in Music.

Utvalde verk 

 5 symfoniar (1892-1922), mellom anna Symfoni nr. 5 «Solway», for orkester
 Bratsjkonsert (1901), for bratsj og orkester
 Hills o'Heather (1918), eit tilbakeblikk, for cello og orkester
 Prins Charlie (1924, Rev. 1941), ein skotsk rapsodi, for fiolin og orkester

Kjelder

Denne artikkelen bygger på «John Blackwood McEwen» frå ,  den 25. april 2023.  

Skotske forfattarar
Skotske komponistar
Britiske pianistar
Britiske professorar
Komponistar frå 1800-talet
Komponistar frå 1900-talet
Folk frå Hawick
Bayou

Ein bayou er eit lite vassområde med sakterennande eller stilleståande vatn. Han kan til dømes oppstå som ein meander som er blitt isolert frå hovudløpet til ei elv eller liknande. I mange bayouar kjem dei einaste straumane frå vind eller tidvatn. Det kan òg vera tala om ei mindre forgrening av ei elv der vatnet går vesentleg saktare enn hovudløpet. Mange bayouar huser skaldyr som krepsdyr og muslingar, til dømes Bayou Coquille i det sørlege Louisiana, som har namn etter coquille- muslingen.

Ordsoge 
 

Ordet «bayou» kjem truleg frå eit ord frå choctaw, bayouk, som betyr ‘lite vassfar’. Ordet blir typisk brukt i dei amerikanske sørstatane, ikkje minst i den delen av Louisiana som blir kalla Acadia, der uttrykket òg er knytt til cajun-kulturen. Den kreolske kulturen der blir òg ofte knytt til bayouomgrepet. Men uttrykket blir brukt frå Texas til Alabama.

Houston i Texas blir kalla «Bayou City», hovudsakleg på grunn av den lange Buffalo Bayou, som går gjennom byen. New Orleans har sin eigen bayou, Bayou St. John, og i området kring denne byen finst det mange bayouar.

I kulturen 

I populærkulturen, ikkje minst i grøssarfilmar, blir bayouar ofte knytt til noko mystisk, dystert eller spøkjelsesaktig. Fleire songar nemnar dei, som Roy Orbison sin «Blue Bayou», som kanskje er best kjend med Linda Ronstadt som artist. Creedence Clearwater Revival har songen «Born on the Bayou» på albumet Bayou Country, og den gamle Hank Williams-hitten «Jambalaya» heiter eigentleg «Jambalaya (On the Bayou)» og har ei linje i omkvedet som går «Son of a gun, we'll have big fun on the bayou». I filmen Forrest Gump har Forrest ein rekebåt, «Jenny», liggande i Bayou La Batre i Alabama.

Kjende døme

 Bayou Bartholomew
 Bayou Corne
 Bayou La Batre
 Bayou Lafourche
 Bayou St. John
 Bayou Teche
 Big Bayou Canot
 Buffalo Bayou
 Cypress Bayou

Kjelder

Denne artikkelen bygger på «Bayou» frå ,  den 25. april 2023.  

Våtmarksområde
Fluviale landformer
Våtmarksområde i USA
Generalavtalen om toll og handel

Generalavtalen om toll og handel (GATT: General Agreement on Tariffs and Trade) var ein multilateral juridisk avtale mellom fleire land, med overordna føremål om å fremja den internasjonale handelen ved å redusera eller fjerna hinder ved handel som toll- og handelskvoter.

Historie 
Avtalen vart fyrste gong drøfta under ein konferanse om handel og sysselsetjing i regi av SN, og var eit fåfengt forsøk på å skipa Internasjonal Trade Organization (ITO). GATT-avtalen vart skriven under av 23 statar i Genève den 30. oktober 1947, og tredde i kraft den 1. januar 1948. Han vart verande i kraft, inntil 123 statar skreiv under dei såkalla Uruguay-runde-avtalane i Marrakech den 14. april 1994. Som ein del av denne avtalen vart GATT avløyst av etterfylgjaren World Trade Organisasjon (WTO) den 1. januar 1995. Den opphavlege GATT-teksten (GATT 1947) er likefullt i kraft under WTO, med atterhald for endringane i GATT i 1994.

I alt var det ni GATT-rundar med forhandlingar om å gjennomføra monalege tollreduksjonar.

GATT, og etterfylgjaren WTO, har suksessfullt redusert tollsatsane. Det gjennomsnittlege nivået for tollsatsar i dei store GATT-landa var ikring 22 % i 1947, medan berre 5 % etter Uruguay-runden i 1999. Ein del av desse toll-endringane har førekome etter innsatsen i regi av GATT og seinare WTO.

Kjelder 

Denne artikkelen bygger på «GATT» frå ,  den 25. april 2023.

Bakgrunnsstoff 
 
 Trade Talks Episode 9: Happy 70th GATTiversary – The Origins of Multilateral Trade
 GATT Digital Library 1947–1994 at Stanford University
 The WTO and Global Trade at PBS
 BBCnews World/Europe country profile
 GATT-tekst 1947
 GATT-tekst 1994

Internasjonal økonomi
Skipingar i 1948
Internasjonale organisasjonar
Do Anything You Want To

«Do Anything You Want To» er ein song av det irske hardrockbandet Thin Lizzy. Han var den andre singelen som vart gitt ut frå albumet Black Rose: A Rock Legend frå 1979. Han vart spelt inn i Pathe Marconi EMI Studios i Paris i Frankrike.

Komposisjon
Sangen opnar med ein trommebeat i afrikansk stil av Brian Downey – som gir plass til ein dobbeltgitarmelodi som er karakteristisk for harmonikken til Thin Lizzy. Teksten bruker rim og allitterasjon, som i dei tre første linjene som inneheld orda: «investigate», «insinuate», «intimidate», «complicate», «wait», «hesitate», «state», «fate» og «awaits.» Songen blir tona ut med vokalist Phil Lynott som imiterer Elvis Presley. Gitaristen Scott Gorham indikerte: «Eg trur han berre ville bruka den amerikanske aksenten sin der.»

Salsliste og video
Singelen nådde 14. plassen på dei britiske hitlistene og heldt seg på listene i ni veker. Han nådde 25. plassen i Irland og låg på hitlista i to veker. Ein tilhøyrande video vart filma i Molineir Studios, regissert av David Mallet. Mallet sa at videoen kosta 12-15 000 pund å filma og la til: «Dei fleste opptaka eg gjorde med Lizzy på den tida varte berre ein dag - kanskje åtte eller ti timar med opptak.» Videoen var det første forsøket til bandet på ein kortfilm i staden for ein enkel video av ein bandopptreden. Videoen inneheldt Hot Gossip-dansarane Perri Lister, Dominique Wood og Carole Fletcher.

«Just the Two of Us» var B-sida til singelen og er ein Lynott/Gorham-komposisjon som ikkje vart inkludert på Black Rose-albumet. Han var berre tilgjengeleg som ein del av singelen fram til utgivinga av Vagabonds Kings Warriors Angels.

Seinare utgivingar
Låten har vore med på fleire Thin Lizzy-samlealbum, m.a.: The Adventures of Thin Lizzy gitt ut i 1981, Dedication: The Very Best of Thin Lizzy gitt ut i 1991, og Wild One: The Very Best of Thin Lizzy gitt ut i 1996. Den vart seinare inkludert på boksen Vagabonds, Kings, Warriors, Angels i 2002, og dessutan Greatest Hits og Definitive Collection.

Medverkande
Phil Lynott – bassgitar, solovokal
Scott Gorham – sologitar
Gary Moore – sologitar
Brian Downey – trommer

Kjelder

Denne artikkelen bygger på «Do Anything You Want To» frå ,  den 25. april 2023. 
 oppgav desse kjeldene:  

Thin Lizzy-songar
Singlar frå 1979
Songar skrivne av Phil Lynott
Songar produserte av Tony Visconti
Musikkvideoar regisserte av David Mallet